EkBass/fiwiki-20250220-pages-articles huggingface dataset:
Unkarin vesipallomaajoukkue

Unkarin vesipallomaajoukkue edustaa Unkaria kansainvälisissä vesipalloturnauksissa ja ystävyysotteluissa. Unkari on ollut yksi vesipallon menestyneimpiä joukkueita. Unkari on voittanut olympialaisista yhteensä 15 mitalia. Kultaa maalle on mennyt peräti yhdeksän kertaa. Maailmanmestaruuskilpailuissa Unkari on ollut mitaleilla 11 kertaa ja mestaruuden se on voittanut kolmesti. Tämän lisäksi maa on voittanut kaksi kertaa maailmanliigan ja 13 kertaa Euroopan-mestaruuden. Vesipallomaajoukkue on valittu maassaan Unkarin vuoden joukkueeksi 15 kertaa. == Saavutukset == Lähde: The-sports.org *Olympialaiset ** kultaa 1932, 1936, 1952, 1956, 1964, 1976, 2000, 2004, 2008 ** hopeaa 1928, 1948, 1972 ** pronssia 1960, 1968, 1980, 2020 *MM-kilpailut ** kultaa 1973, 2003, 2013 ** hopeaa 1975, 1978, 1982, 1998, 2005, 2007, 2017 ** pronssia 1991 *EM-kilpailut ** kultaa 1926, 1927, 1931, 1934, 1938, 1954, 1958, 1962, 1974, 1977, 1997, 1999, 2020 ** hopeaa 1970, 1983, 1993, 1995, 2006, 2014 ** pronssia 1981, 2001, 2003, 2008, 2012, 2016 *Maailmanliiga ** voittaja 2003, 2004 ** toinen 2005, 2007, 2013, 2014, 2018 ** kolmas 2002 *Maailmancup ** voittaja 1979, 1995, 1999, 2018 ** toinen 1993, 2002, 2006, 2014 ** kolmas 1989, 1997 *Euroopan cup ** voittaja 2019 == Lähteet == Luokka:Vesipallomaajoukkueet Vesipallomaajoukkue
Ilja Uljanov

Ilja Nikolajevitš Uljanov (, 31. heinäkuuta 1831 Astrahan – 24. tammikuuta 1886 Simbirsk) oli venäläinen kulttuurihenkilö ja julkisen koulutuksen kehittäjä. Ilja Uljanov oli Venäjän vallankumousjohtajan ja Neuvostoliiton perustajan Vladimir Iljitš Leninin isä. Ilja Uljanov syntyi Astrahanissa räätälin perheeseen. Hänen äitinsä oli kalmukki. Hän opiskeli fysiikkaa ja matematiikkaa Kazanin yliopistossa ja valmistui vuonna 1854. Hänen puolisonsa oli Maria Aleksandrovna Blank. 1850- ja 1860-luvuilla Uljanov opetti matematiikkaa ja fysiikkaa Penzan instituutissa Venäjän aatelistolle ja myöhemmin lyseossa ja tyttökoulussa Nižni Novgorodissa. Penzassa Ilja johti meteorologisia tutkimuksia ja kirjoitti aiheesta kaksi kirjaa. Vuonna 1869 Uljanov nimitettiin Simbirskin kunnan koulutarkastajaksi ja vuosina 1874–1886 hän oli ylitarkastaja. Vuonna 1882 hänelle myönnettiin Pyhän Vladimirin 3. luokan kunniamerkki ja todellisen valtioneuvoksen arvonimi, mikä merkitsi sitä, että hän sai perinnöllisen aatelisen aseman. Ilja Uljanov oli aikalaisiinsa nähden hyvin koulutettu ja kuului älymystöön. == Lähteet == Luokka:Venäläiset henkilöt Luokka:Koululaitoksen kehittäjät Luokka:Vuonna 1831 syntyneet Luokka:Vuonna 1886 kuolleet
Jugoslavian vesipallomaajoukkue

Jugoslavian vesipallomaajoukkue edusti Jugoslaviaa kansainvälisissä vesipalloturnauksissa ja ystävyysotteluissa maan olemassa olon aikana. Tämä artikkeli käsittelee Jugoslavian saavutuksia vuoteen 1992 saakka. Jugoslavia voitti olympialaisista seitsemän mitalia. Kolmesti maa voitti olympiakultaa. Maailmanmestaruuskilpailuista Jugoslavia ehti voittaa kaksi kultaa ja kaksi pronssia. Euroopan-mestaruuden maa voitti vain kertaalleen, vaikka voitti Euroopan-mestaruuskilpailuista yhteensä 13 mitalia. Jugoslavian vesipallomaajoukkuetta on seurannut Serbia ja Montenegron vesipallomaajoukkue ja Serbian vesipallomaajoukkue. == Saavutuksia == ;Olympialaiset :Kultaa: 1968, 1984, 1988 :Hopeaa: 1952, 1956, 1964, 1980 ;MM-kilpailut :Kultaa: 1986, 1991 :Pronssia: 1973, 1978 ;EM-kilpailut :Kultaa: 1991 :Hopeaa: 1954, 1958, 1962, 1977, 1985, 1987, 1989 :Pronssia: 1950, 1966, 1970, 1974 ;Maailmancup :Voittaja: 1987, 1989 :Toinen: 1981, 1991 :Kolmas: 1979 ;Välimeren kilpailut :Kultaa: 1959, 1967, 1971, 1979, 1983 :Hopeaa: 1963, 1975, 1991 == Lähteet == *Jugoslavian saavutukset the-sports.org-sivustolla Luokka:Vesipallomaajoukkueet Luokka:Jugoslavian urheilu
William Roache

William Patrick Roache MBE (s. 25. huhtikuuta 1932) on brittiläinen näyttelijä. Hänet tunnetaan televisiosarjasta Coronation Street, jossa hän on esittänyt Ken Barlowia vuodesta 1960. Roache pääsi Guinnessin ennätysten kirjaan vuonna 2010 esitettyään Ken Barlowia 50 vuotta, rikkoen samalla maailmanennätyksen saman roolin esittämisestä. Hän näyttelee edelleenkin (2017) sarjassa. Roachesta tehtiin vuonna 2007 Chesterin yliopiston kunniatohtori. Näyttelijä Linus Roache on hänen poikansa ensimmäisestä avioliitosta. William Roache on ollut naimisissa kahdesti. Ensimmäisestä avioliitostaan Anna Cropperin kanssa (1961–1974) hänellä on kaksi lasta. Avioliitto päättyi eroon vuonna 1974. Toisen kerran Roache avioitui näyttelijä Sara McEwan Mottramin kanssa 1978 ja liitto päättyi puolison kuolemaan vuonna 2009. Tästä liitosta Roachella on kolme lasta. == Aiheesta muualla == * Luokka:Brittiläiset näyttelijät Luokka:Vuonna 1932 syntyneet Luokka:Elävät henkilöt
Alessandro Gamberini

Alessandro Gamberini (s. 27. elokuuta 1981 Bologna, Italia) on italialainen jalkapalloilija, pelipaikaltaan puolustaja. Hän edustaa tällä hetkellä italialaista ACF Fiorentinaa. Gamberini aloitti uransa Bolognan junioreissa, josta hänet myöhemmin nostettiin edustusjoukkueeseen kaudella 1999–2000. Maajoukkueessa Gamberini teki ensi esiintymisensä Etelä-Afrikkaa vastaan 17. lokakuuta 2007. Hänet valittiin ensi kerran arvokisoihin vuoden 2008 EM- kisoissa Fabio Cannavaron loukkaantuessa juuri ennen kisojen alkua. == Lähteet == ==Aiheesta muualla== * Goal.com * ESPNsoccernet Luokka:Italialaiset jalkapalloilijat Luokka:Vuonna 1981 syntyneet Luokka:Elävät henkilöt
Eileen Derbyshire

Eileen Derbyshire (s. 6. lokakuuta 1930) on brittiläinen näyttelijä. Hänet tunnetaan Emily Bishopin pitkäaikaisesta roolista televisiosarjassa Coronation Street. Derbyshire on varsin vaitonainen yksityiselämästään ja antaa harvoin haastatteluja. Hänen poikansa Oliver Holt on urheilutoimittaja. == Aiheesta muualla == * Luokka:Brittiläiset näyttelijät Luokka:Vuonna 1930 syntyneet Luokka:Elävät henkilöt
Barbara Knox

Barbara Knox, o.s. Brothwood (s. 30. syyskuuta 1933 Oldham, Lancashire) on brittiläinen näyttelijä. Hänet tunnetaan Rita Sullivanin roolista saippuasarjassa Coronation Street. == Aiheesta muualla == * Luokka:Brittiläiset näyttelijät Luokka:Vuonna 1933 syntyneet Luokka:Elävät henkilöt
Betty Driver

Elizabeth Mary "Betty" Driver MBE (20. toukokuuta 1920 – 15. lokakuuta 2011) oli englantilainen näyttelijä. Hänet tunnettiin Bettyn roolista saippuasarjassa Coronation Street. Leicesterissä syntynyt Driver aloitti uransa laulajana. Hänet nimitettiin Brittiläisen imperiumin ritarikunnan jäseneksi 31. joulukuuta 1999. Driver kuoli lokakuussa 2011 oltuaan sairaalassa kuusi viikkoa. == Lähteet == == Aiheesta muualla == * Luokka:Brittiläiset näyttelijät Luokka:Vuonna 1920 syntyneet Luokka:Vuonna 2011 kuolleet
Ella Raines

Ella Wallace Raines (6. elokuuta 1920 – 30. toukokuuta 1988) oli yhdysvaltalainen näyttelijä. Hän teki elokuvadebyyttinsä vuonna 1943 ja vetäytyi pääosin 1957. Ajanjaksoon mahtuu useiden elokuvien ohella esiintymisiä televisiosarjoissa. Raines syntyi Washingtonin osavaltiossa ja valmistui Washingtonin yliopistosta. Hänelle myönnettiin Golden Boot -palkinto vuonna 1984, ja hänellä on kaksi tähteä Hollywood Walk of Famella. Raines kuoli 67-vuotiaana kurkkusyöpään Sherman Oaksissa, Kaliforniassa. == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1920 syntyneet Luokka:Vuonna 1988 kuolleet
Johnny Schmitz

John Albert ”Johnny” Schmitz (27. marraskuuta 1920 Wausau, Wisconsin – 1. lokakuuta 2011 Wausau, Wisconsin) oli yhdysvaltalainen baseballpelaaja. Hän pelasi MLB-tason syöttäjänä vuosina 1941–1956, joskin uraan toi tilapäisen keskeytyksen palvelu toisessa maailmansodassa. Schmitz osallistui tähdistöotteluihin vuosina 1946 ja 1948. Hänen ammattilaisseuroinaan olivat Chicago Cubs, Brooklyn Dodgers, New York Yankees, Cincinnati Reds, Washington Senators, Boston Red Sox ja Baltimore Orioles. == Lähteet == == Aiheesta muualla == * Baseball-reference.com: Johnny Schmitz Statistics Luokka:Yhdysvaltalaiset baseballpelaajat Luokka:Vuonna 1920 syntyneet Luokka:Vuonna 2011 kuolleet
Reg Simpson

Reginald Thomas ”Reg” Simpson (27. helmikuuta 1920 – 27. marraskuuta 2013) oli brittiläinen kriketinpelaaja. Hän osallistui osana Englannin maajoukkuetta kaikkiaan 27:ään test matchiin vuosina 1948–1955. Kansallisella tasolla Simpson pelasi Nottinghamshire County Cricket Clubissa. Hän oli yksi Wisdenin vuoden kriketinpelaajista 1950. == Lähteet == == Aiheesta muualla == * Cricinfo: Reg Simpson, England Luokka:Englantilaiset kriketinpelaajat Luokka:Vuonna 1920 syntyneet Luokka:Vuonna 2013 kuolleet
Räpyläsara

Räpyläsara (Carex ornithopoda) on pienikokoinen saralaji. Se esiintyy Suomessa perinneympäristöissä, kuten hakamailla ja metsälaitumilla. Lajia uhkaavat rakentaminen, niittymaiden sulkeutuminen niiton ja laidunnuksen loputtua sekä ojitukset. Räpyläsara luokiteltiin Suomessa vuoden 2010 uhanalaisuusarvioinnissa äärimmäisen uhanalaiseksi. Vuoden 2019 arvioinnissa sen luokitus muuttui erittäin uhanalaiseksi. == Lähteet == * Pertti Rassi, Aulikki Alanen, Tiina Kanerva, Ilpo Mannerkoski (toim.). Suomen lajien uhanalaisuus 2000. Suomen ympäristökeskus, 2001. === Viitteet === == Aiheesta muualla == * Laji.fi: Räpyläsara (Carex ornithopoda) * Kasviatlas 2022: Räpyläsaran (Carex ornithopoda) levinneisyys Suomessa Luokka:Sarat Luokka:Suomen erittäin uhanalaiset kasvit
Julien Poulin

Julien Poulin (20. huhtikuuta 1946 – 4. tammikuuta 2025) oli kanadalainen näyttelijä. Hän esiintyi Elvis-fani Bob Grattonin roolissa Pierre Falardeaun Elvis Gratton -elokuvissa. Muiden elokuvien joukossa on saman ohjaajan historiallinen 15 février 1839 (2001). Poulin osallistui lisäksi muun muassa ohjaustöihin. == Lähteet == == Aiheesta muualla == * Luokka:Kanadalaiset elokuvanäyttelijät Luokka:Kanadalaiset televisionäyttelijät Luokka:Vuonna 1946 syntyneet Luokka:Vuonna 2025 kuolleet
Pierre Falardeau

Pierre Falardeau (28. joulukuuta 1946 Montréal, Kanada – 25. syyskuuta 2009) oli kanadalainen elokuvaohjaaja. Hän ohjasi Julien Poulinin tähdittämät Elvis Gratton -elokuvat. Muuhun tuotantoon kuuluvat muiden muassa Octobre (1994) ja 15 février 1839 (2001). Falardeau opiskeli yliopistossa antropologiaa. Hänet tunnettiin myös Québecin itsenäisyyden puolestapuhujana, ja tuotannossaan hän käsitteli itsenäisyysaihetta. == Aiheesta muualla == * Viralliset sivut * Luokka:Kanadalaiset elokuvaohjaajat Luokka:Kanadanranskalaiset Luokka:Vuonna 1946 syntyneet Luokka:Vuonna 2009 kuolleet
Bruce Robinson

Bruce Robinson (s. 2. toukokuuta 1946) on brittiläinen näyttelijä ja elokuvaohjaaja sekä -käsikirjoittaja. Hän debytoi esiintyjänä Franco Zeffirellin Romeossa ja Juliassa (1968). Vuonna 1985 Robinson voitti Baftan Kuoleman kenttien (1984) käsikirjoituksesta. Sama elokuva toi hänelle Oscar- ehdokkuuden. Ohjaustöitä ovat Onnen kiertolaiset (1987), Jennifer 8 (1992) ja The Rum Diary (2010). == Aiheesta muualla == * Luokka:Brittiläiset näyttelijät Luokka:Brittiläiset elokuvaohjaajat Luokka:Brittiläiset elokuvakäsikirjoittajat Luokka:Vuonna 1946 syntyneet Luokka:Elävät henkilöt
Alexandra Kyle

Alexandra Ingrid Kyle (s. 11. marraskuuta 1988 Los Angeles) on yhdysvaltalainen näyttelijä. Hän tuli tunnetuksi roolistaan elokuvassa Silmä silmästä (1996). Myöhemmällä urallaan hän on esiintynyt muun muassa komediassa 13 ja risat (2004). ==Filmografia== Vuosi Elokuva/sarja Rooli 2006 Ilman johtolankaa (Without a Trace) (1 jakso) Jamie Asher 2004 Funky Monkey Katie 2004 13 ja risat (13 Going on 30) Nuori Tom-Tom 2002 Teho-osasto (ER) (1 jakso) Marlene 2001 Oikeus ja kohtuus (The Practice) (2 jaksoa) Amanda McGowan 1998 In Quiet Night Dinah Wolcott 1996 On aika tappaa (A Time to Kill) Hannah Brigance 1996 Kunnian miehet (JAG) (1 jakso) Nuori Meg 1996 Silmä silmästä (Eye for an Eye) Megan McCann == Aiheesta muualla == * Luokka:Yhdysvaltalaiset näyttelijät Luokka:Vuonna 1988 syntyneet Luokka:Elävät henkilöt
Joe Mantegna

Joseph Anthony ”Joe” Mantegna, Jr. (s. 13. marraskuuta, 1947 Chicago) on yhdysvaltalainen näyttelijä. == Ura == Mantegna on valmistunut DePaulin yliopiston Goodman School of Dramasta. Mantegna teki elokuvadebyyttinsä vuonna 1977. Hän on myöhemmällä urallaan paitsi esiintynyt laajoissa rooleissa useissa elokuvissa, myös ääninäytellyt Fat Tonya Simpsoneissa ja näytellyt muun muassa televisiosarjoissa Joanin salaisuus (2003–2005, hahmona Will Girardi) ja Criminal Minds – FBI-tutkijat (vuodesta 2007, hahmona David Rossi). Mantegna on voittanut Tony-palkinnon ja Venetsian elokuvajuhlien Volpi Cupin. Hän on ollut ehdolla kolmesti Emmyn ja kerran Golden Globen saajaksi. Vuonna 1999 hänelle myönnettiin Commitment to Chicago Award. == Yksityiselämä == Mantegna on ollut vuodesta 1975 naimisissa puolisonsa Arlenen kanssa. Parilla on tyttäret Mia ja Gina. == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Vuonna 1947 syntyneet Luokka:Elävät henkilöt Luokka:Tony-palkinnon saajat
Wilmer Valderrama

Wilmer Eduardo Valderrama (s. 30. tammikuuta 1980 Miami) on yhdysvaltalainen näyttelijä. Hänet tunnetaan muun muassa Fezin roolista televisiosarjassa 70’s Show. Valderrama on esiintynyt myös useissa elokuvissa, kuten Fast Food Nationissa (2006). Hänelle on myönnetty Teen Choice -palkinto kolmesti vuosina 2003, 2005 ja 2006 roolistaan 70’s Showssa. Hän juontaa MTV:n Yo momma -sarjaa ja toimii sarjassa tuomarina. Valderrama on esiintynyt myös LMFAO-yhtyeen "Sexy and I Know It" -musiikkivideolla. Valderrama seurusteli Demi Lovaton kanssa vuosina 2010–2016. He erosivat vuonna 2016. Aiemmin hän seurusteli muiden muassa Mandy Mooren ja Lindsay Lohanin kanssa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt Luokka:Seulonnan keskeiset artikkelit
Olivia Burnette

Olivia Burnette (s. 24. maaliskuuta 1977) on yhdysvaltalainen näyttelijä. Hän on esiintynyt esimerkiksi elokuvassa Silmä silmästä (1996) ja televisiosarjassa The Torkelsons (1991–1992; myöhemmin Almost Home, 1993). Burnette sai useita Young Artist Award -ehdokkuuksia. == Aiheesta muualla == * Luokka:Yhdysvaltalaiset näyttelijät Luokka:Vuonna 1977 syntyneet Luokka:Elävät henkilöt
Kurtwood Smith

Kurtwood Larson Smith (s. 3. heinäkuuta 1943) on yhdysvaltalainen näyttelijä. Hän esiintyi vuosina 1998–2006 Red Formanin roolissa 70’s Show’ssa. Hän on ollut myös ääninäyttelijänä The Zeta Projectissa ja Squirrel Boyssa, sekä esiintynyt muun muassa elokuvissa RoboCop (1987), Rambo – taistelija 3 (1988), Kuolleiden runoilijoiden seura (1989), Kaappaus raiteilla (1995) ja Broken Arrow – operaatio erämaassa (1996). ==Elämäkerta== Smith syntyi New Lisbonissa, Wisconsinissa. Valmistuttuaan Los Angelesin Canoga Park High Schoolista hän hakeutui opiskelemaan teatterialaa. Hän on ollut avioliitossa kahdesti, ja hänellä on kaksi lasta. Smithillä on hyvin harvinainen etunimi. Näyttelijä onkin julkisuudessa arvioinut itsensä maailman ainoaksi Kurtwoodiksi. Nimi syntyi äidin tahdosta nimetä poika Kurtiksi, mutta koska ”Kurt Smith” oli hänestä liian lyhyt, tuli käyttöön ”-wood”-pääte.Notable Names Database: Kurtwood Smith == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Vuonna 1943 syntyneet Luokka:Elävät henkilöt
Josh Charles

Joshua ”Josh” Charles (s. 15. syyskuuta 1971) on yhdysvaltalainen näyttelijä. Hän syntyi Baltimoressa, Marylandissa, ja teki elokuvadebyyttinsä vuonna 1988. Eräs tunnettu rooli Charlesilla oli elokuvassa Kuolleiden runoilijoiden seura (1989). Television puolella hän on esiintynyt esimerkiksi sarjoissa Sports Night ja Good Wife. == Aiheesta muualla == * Luokka:Yhdysvaltalaiset näyttelijät Luokka:Vuonna 1971 syntyneet Luokka:Elävät henkilöt
Dylan Walsh

Charles Hunter "Dylan" Walsh (s. 17. marraskuuta 1963 Los Angeles, Kalifornia, Yhdysvallat) on yhdysvaltalainen näyttelijä. Hänet tunnetaan Peter Elliotin roolista elokuvassa Congo ja Sean McNamaran roolista televisiosarjassa Muodon vuoksi. Walsh on lisäksi näytellyt elokuvassa Isäpuoli ja poliisisarjassa Muistin vanki. Walsh syntyi Los Angelesissa ja asui lapsena vanhempiensa työn takia ulkomailla. Walsh palasi Yhdysvaltoihin 10-vuotiaana. Hän valmistui vuonna 1986 Virginian yliopistosta. Walsh oli vuosina 1996–2003 naimisissa näyttelijäkollegansa Melora Waltersin kanssa. Eron jälkeen hän solmi vuonna 2004 uuden avioliiton näyttelijä Joanna Goingin kanssa mutta erosi uudelleen vuonna 2012. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1963 syntyneet Luokka:Elävät henkilöt
Julian McMahon

Julian Dana William McMahon (s. 27. heinäkuuta 1968 Sydney) on australialainen näyttelijä. Hänet tunnetaan televisiosarjoista Siskoni on noita ja Muodon vuoksi. Hän on saanut Golden Globe -ehdokkuuden. McMahon syntyi Sydneyssä tulevan pääministeri William McMahonin ja Sonia McMahonin keskimmäisenä lapsena kolmesta lapsesta. Hän opiskeli yliopistossa jonkin aikaa lakia mutta keskeytti opiskelun ja aloitti uran mallina. McMahonilla oli eroon päättyneet avioliitot Dannii Minoguen ja Brooke Burnsin kanssa. Hänellä on vuonna 2000 syntynyt tytär. == Lähteet == == Aiheesta muualla == * * Luokka:Australialaiset näyttelijät Luokka:Vuonna 1968 syntyneet Luokka:Elävät henkilöt
Norman Lloyd

Norman Lloyd (8. marraskuuta 1914 Jersey City New Jersey, Yhdysvallat – 11. toukokuuta 2021 Los Angeles, Kalifornia, Yhdysvallat) oli yhdysvaltalainen näyttelijä, tuottaja ja ohjaaja. Hän syntyi Jersey Cityssä, opiskeli New Yorkissa ja aloitti uransa teatterissa. Lloyd pääsi 1930-luvulla esiintymään Franklin D. Rooseveltin New Dealiin kuuluneen Federal Theatre Projectin mukana. Projekti työllisti satoja työttömiä näyttelijöitä. Lloyd pääsi pian mukaan myös Orson Wellesin Mercury-teatteriin. Koska Lloydilla oli ollut yhteys Wellesiin ja muihin vasemmistolaisiin, hänen oli kuitenkin vaikea saada töitä 1950-luvun mccarthyismin mustien listojen aikana. Alfred Hitchcock auttoi kuitenkin Llyodia ja antoi tälle tuottajan roolin Alfred Hitchcock esittää -televisiosarjasta. Varhaisella elokuvaurallaan Lloyd esiintyi muiden muassa elokuvissa Viidennen kolonnan mies (Hitchcock, 1942) ja Parrasvalot (Chaplin, 1952). Pitkän uran myöhempiin vaiheisiin mahtuvat roolit esimerkiksi elokuvissa Kuolleiden runoilijoiden seura (1989) ja Lainakengissä (2005). Lloydin viimeinen rooli oli elokuvassa Ihan yössä, jolloin hän oli täyttänyt jo 100 vuotta. Lloyd näytteli televisiossa muun muassa 1980-luvun sarjassa Sairaalan syke. Hänen piti olla mukana vain muutamassa jaksossa syöpään kuolevana Daniel Auschlanderina, mutta hahmo oli lopulta sarjassa kuuden vuoden ajan. Lloydilla oli rooleja myös sarjoissa Murhasta tuli totta, Moderni perhe ja Star Trek – uusi sukupolvi. Emmy-ehdokkaana Lloyd oli vuonna 1974 minisarjan Steambath tuottajana. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1914 syntyneet Luokka:Vuonna 2021 kuolleet Luokka:Yli satavuotiaiksi eläneet yhdysvaltalaiset
Richard L. Bare

Richard Leland Bare (12. elokuuta 1913 Turlock, Kalifornia – 28. maaliskuuta 2015 Newport Beach, Kalifornia) oli yhdysvaltalainen elokuva- ja televisio- ohjaaja. Hän tuli tunnetuksi Warner Bros.:ille vuosina 1942–1956 luomistaan Joe McDoakes -lyhytelokuvista. 1950-luvun puolivälistä alkaen Bare ohjasi lähinnä televisioon. Hän työsti muun muassa Green Acres -sarjaa ja ohjasi useita jaksoja suosittuihin sarjoihin Hämärän rajamailla ja Virginialainen. Bare julkaisi ammatistaan kertovan kirjan The Film Director (1971). ==Lähteet== *Daniel E. Slotnik: Richard L. Bare, Prolific TV Director for Decades, Dies at 101 New York Times 12.4.2015. Viitattu 25.3.2018. Luokka:Yhdysvaltalaiset elokuvaohjaajat Luokka:Yhdysvaltalaiset televisio- ohjaajat Luokka:Yli satavuotiaiksi eläneet yhdysvaltalaiset Luokka:Vuonna 1913 syntyneet Luokka:Vuonna 2015 kuolleet
Inner Sanctum Mysteries

Inner Sanctum Mysteries oli yhdysvaltalainen mysteerikuunnelmasarja, jota esitettiin 7. tammikuuta 1941 ja 5. lokakuuta 1952 välisenä aikana. Sarjaa esitti alun perin NBC Blue Network, josta pian sarjan aloittamisen jälkeen syntyi ABC. Keväällä 1943 sarja siirtyi CBS:lle. Sarjaa tuotettiin tiettävästi 526 jaksoa, joista arviolta noin 200 on säilynyt. Sarjan loi tuottaja Himan Brown ja sen alkuperäisenä isäntänä ja kertojana toimi Raymond Edward Johnson ja vuodesta 1946 alkaen Paul McGrath. Sarjassa esiintyi useita tunnettuja näyttelijöitä, joista mainittakoon Boris Karloff (ensimmäisen tuotantokauden vakioesiintyjä), Peter Lorre, Mary Astor, Helen Hayes, Claude Rains, Paul Lukas, Frank Sinatra ja Orson Welles. Vuonna 1954 sarja siirtyi televisioon. Televisioversiota tehtiin pilottijakso mukaan lukien 40 jaksoa. Sarja on saanut paikan Radio Hall of Famessa. ==Aiheesta muualla== *Inner Sanctumin jaksoja kuunneltavissa/ladattavissa Internet Archivessa *Luettelo Inner Sanctumin jaksoista Luokka:Yhdysvaltalaiset radiokuunnelmat Luokka:Radio Hall of Fame
Vesa Ilmaranta

Vesa Ilmaranta (s. 1960) on suomalainen taiteen maisteri vuodelta 2000. Hän on opettanut graafista suunnittelua Helsingin kristillisessä opistossa. Tämän lisäksi Vesa Ilmaranta on toiminut sarjakuvan teon opettajana Taideteollisessa korkeakoulussa. Ilmaranta toimii tällä hetkellä Timo Kähkösen piirtämän Paikallisuutisia-sarjakuvan käsikirjoittajana. Sitä ennen hän on käsikirjoittanut sarjoja Poke (Ilta-Sanomat 1986), Elukat (Eläinmaailma ja Lemmikit & eläinmaailma 1994-2001) ja Suomen kuvalehdessä vuosina 2000-2001 ilmestynyttä aikakauslehtisarjaa Käytettyä tavaraa. == Albumeita == * Arto Nyyssönen. Elukat. ISBN 951-32-0564-9 (NID.). * Arto Nyyssönen. Neekeriartsie : mies joka toi jatsin Suomeen: Mustaa valkoisella. 1996. ISBN 951-578-256-2 (nid.). * Arto Nyyssönen. Neekeriartsie : mies joka toi jatsin Suomeen. 1991. ISBN 951-8929-59-9 (nid.). * Teijo Pyykkönen, Arto Nyyssönen. Jaana Pulssi ja lopullinen ratkaisu. ISBN 951-8982-42-2 (nid.). == Lähteet == * Piirtäjäesittelyt * Paikallisuutisia-sarjakuvan tekijät Luokka:Suomalaiset sarjakuvantekijät Luokka:Vuonna 1960 syntyneet Luokka:Elävät henkilöt
Bizarre Creations

Bizarre Creations oli liverpoolilainen perustettu pelitalo. Yritys on perustettu nimellä Raising Hell Software vuonna , mutta muutti nimensä vuonna 1994. Se tunnetaan parhaiten Sega Dreamcast -pelistään Metropolis Street Racer ja Project Gotham Racing -pelisarjasta. Yritys on lakkautettu vuonna 2011. ==Pelit== ;Raising Hell Software Vuosi Nimi Alusta(t) 1990 The Killing Game Show / Fatal Rewind Amiga, Atari ST, Mega Drive (1991) 1993 Wiz 'n' Liz Amiga, Mega Drive ;Bizarre Creations Vuosi Peli Alusta(t) PS1 Win DC PS2 Xbox GBA X360 PS3 Wii NDS iOS 1996 Formula 1 Kyllä Kyllä Ei Ei Ei Ei Ei Ei Ei Ei Ei 1997 Formula 1 97 / Formula 1 Championship Edition Kyllä Kyllä Ei Ei Ei Ei Ei Ei Ei Ei Ei 2000 Metropolis Street Racer Ei Ei Kyllä Ei Ei Ei Ei Ei Ei Ei Ei 2000 Fur Fighters Ei Kyllä Kyllä Ei Ei Ei Ei Ei Ei Ei Ei 2001 Fur Fighters: Viggo's Revenge Ei Ei Ei Kyllä Ei Ei Ei Ei Ei Ei Ei 2001 Project Gotham Racing Ei Ei Ei Ei Kyllä Ei Ei Ei Ei Ei Ei 2002 Treasure Planet Kyllä Kyllä Ei Ei Ei Kyllä Ei Ei Ei Ei Ei 2003 Project Gotham Racing 2 Ei Ei Ei Ei Kyllä Ei Ei Ei Ei Ei Ei 2005 Project Gotham Racing 3 Ei Ei Ei Ei Ei Ei Kyllä Ei Ei Ei Ei 2005 Geometry Wars: Retro Evolved Ei Kyllä Ei Ei Ei Ei Kyllä Ei Ei Ei Ei 2007 Boom Boom Rocket Ei Ei Ei Ei Ei Ei Kyllä Ei Ei Ei Ei 2007 Project Gotham Racing 4 Ei Ei Ei Ei Ei Ei Kyllä Ei Ei Ei Ei 2007 Geometry Wars: Galaxies Ei Ei Ei Ei Ei Ei Ei Ei Kyllä Kyllä Ei 2008 The Club Ei Kyllä Ei Ei Ei Ei Kyllä Kyllä Ei Ei Ei 2008 Geometry Wars: Retro Evolved 2 Ei Ei Ei Ei Ei Ei Kyllä Ei Ei Ei Ei 2010 Geometry Wars: Touch Ei Ei Ei Ei Ei Ei Ei Ei Ei Ei Kyllä 2010 Blur Ei Kyllä Ei Ei Ei Ei Kyllä Kyllä Ei Ei Ei 2010 James Bond 007: Blood Stone Ei Kyllä Ei Ei Ei Ei Kyllä Kyllä Ei Ei Ei == Lähteet == == Aiheesta muualla == * Profiili MobyGamesissä Luokka:Entiset brittiläiset videopeliyritykset
Los Pajaritos

Nuevo Estadio Los Pajaritos on monikäyttöstadion, joka sijaitsee Soriassa Espanjassa. Pääosin se toimii jalkapallostadionina, jolla pelataan CD Numancian kotiottelut. Stadionille mahtuu katsojia 9 800, ja se on rakennettu vuonna 1999. Pian stadionin avaamisen jälkeen Numancia nousi ensimmäistä kertaa historiassaan Espanjan korkeimmalle sarjatasolle Primera Divisióniin. Talvella stadionilla on melko kylmä ja tästä syystä kotijoukkue saa vahvan kotiedun otteluissaan. Luokka:Espanjan jalkapallostadionit Luokka:Sorian maakunta
Melanthos

Melanthos (, ) oli kreikkalaisessa mytologiassa Andropompoksen poika ja Messenian kuningas.Strabon: Geografia viii.4.1 engl. käännös Heraleidien Temenoksen ja Kresfonteen karkotettua hänet maastaan, hän jätti Pyloksen taakseen ja saapui Ateenaan.Pausanias: Periegesis tes Hellados ('Kreikan kuvaus') 2.18.8–9 (engl. käännös) Melanthoksen ollessa Ateenassa Theban kuningas Ksanthos haastoi Thymoiteen, Ateenan kuninkaan, taisteluun. Tämän kieltäydyttyä Melanthos kamppaili häntä vastaan ja voitti kaksinkamppailuun. Tämän perusteella hän syrjäytti Thymoiteen vallasta ja tuli itse kuninkaaksi.Strabon: Geografia ix.1.7 engl. käännös Tämän petos oli alkuperä Attikassa vietetyn Apaturia-juhlan nimelle (< , 'petos'). Melanthoksesta tuli dynastiansa, medontidien, kantaisä.Pausanias: Periegesis tes Hellados ('Kreikan kuvaus') 4.5.10 (engl. käännös) Kodros, hänen poikansa, seurasi isäänsä valtaistuimelle.Herodotos: Herodotoksen historia 5.65.3 (engl. käännös) == Lähteet == Luokka:Ateenan kuninkaat
Viivin ja Wagnerin touhukas sanakirja

Viivin ja Wagnerin touhukas sanakirja on Juban kirjoittama suomenkielinen lastenkirja, jonka on julkaissut Otava vuonna 2003. Viivin ja Wagnerin touhukas sanakirja on Tuomolan ensimmäinen lastenkirja. Kirja on kuvasanakirja ja siinä on vain 30 sivua. Kirjan kuvat auttavat lasta tunnistamaan ja nimeämään esineitä. == Katso myös == *Viivi ja Wagner == Lähteet == *Fennica Luokka:Suomalaiset lastenkirjat Luokka:Vuoden 2003 kirjat
Bock (panimo)

thumb|Panimo Bockin autot Vaasan satamassa vuosikymmeniä sitten. Bockin panimo (vuoteen 1968 Bryggeri Aktiebolag BOCK, 1968-1970 Panimo Oy Bock Bryggeri Ab) oli vaasalainen vuonna 1890 silloisessa Mustasaaressa perustettu olutpanimo, joka toimi vuoteen 1987. Se laajeni perustamisestaan lähtien. Bock osti viereisellä tontilla sijainneen Lahti Ölbryggerin vuonna 1892, Wasa Ölbryggeribolagin vuonna 1897, Ångbryggeri Aktiebolag Kronanin vuonna 1903, Kokkolan Panimon vuonna 1932, Vasa Bryggerin vuonna 1933, osuuden oululaisesta Toppilan Mallasjuomatehtaasta vuonna 1938 ja vuonna 1939 osake-enemmistön seinäjokelaisesta Mallaskosken tehtaasta. Viimeinen panimo-ostos oli vuonna 1948 ostettu Pietarsaaren panimo. Hartwall osti Bockin panimon vuoden 1968 joulukuussa ja siirsi sinne Karjala-oluen valmistusta. Karjalan valmistus siirtyi kuitenkin Turun Kaarinaan, josta Hartwall oli ostanut vuonna 1971 Auran panimon. Panimo Oy Bock Bryggeri Ab fuusioitiin Hartwalliin vuonna 1970. Hartwallin omistuksessa panimo rakennettiin käytännössä uudelleen. Tehdas lopetettiin vuonna 1987. == Bock's Corner Brewery == Bockin panimon vanhalle tontille Pukinkulmaan perustettiin uusi panimo vuonna 2014. Uuden yhtiön virallinen nimi on Bock's Corner Brewery Oy, ja sen ensimmäiset oluet tulivat markkinoille maaliskuussa 2015. Osa uuden panimon tiloista sijaitsee Lahti Ölbryggerin 1870-luvulla rakennetussa jääkellarissa, mutta muuten tilat ovat uudet. Kuten aiemminkin, panimon maskotteja ovat nykyäänkin aitauksessa elävät pukit. Panimon ohella samaan rakennukseen valmistui myös panimoravintola. Panimo on palauttanut tuotantoon myös vanhan limonadin, Rally colan. == Lähteet == == Aiheesta muualla == * Moderni Vaasa ja sen yritykset * Hartwallin historia * Rally limonadin Facebook -sivut * Bock's Corner Breweryn Facebook -sivut * Bock's Corner Breweryn viralliset sivut Luokka:Entiset suomalaiset panimot
Rangaistusmääräys

Rangaistusmääräyksen antaminen tarkoittaa poliisin tai muun esitutkintaviranomaisen antaman sakkorangaistusvaatimuksen vahvistamista. Rangaistusvaatimuksen vahvistaa syyttäjä. Rangaistusmääräysmenettelyssä voidaan määrätä päiväsakkorangaistus teosta, josta ei ole säädetty ankarampaa rangaistusta kuin sakkoa tai enintään kuusi kuukautta vankeutta. Menettelyn käyttö edellyttää sekä asianomistajan että rangaistusvaatimuksen saaneen suostumusta. Mikäli suostumusta ei jommankumman osapuolen taholta anneta, siirtyy asia käräjäoikeuden ratkaistavaksi. Jos rangaistusvaatimuksen saanut vastustaa vaatimusta, syyttäjä voi hylätä rangaistusvaatimuksen, määrätä lievemmän rangaistuksen taikka siirtää asian käräjäoikeuden ratkaistavaksi nostamalla asiassa syytteen. Ilmoitus rangaistusvaatimuksen vastustamisesta tulee toimittaa syyttäjävirastoon rangaistusvaatimuksen mukana ilmoitettuna viimeisenä vastustamispäivänä. Ilmoituksen voi toimittaa joko henkilökohtaisesti, postitse, faksilla tai asiamiehen välityksellä. Rangaistusmääräysmenettelyssä määrättyä sakkorangaistusta ei nykyisen lain mukaan voida muuntaa vankeudeksi, tuomioistuimen määräämä sakkorangaistus sitä vastoin voidaan. == Lähteet == * Tilastokeskus. Käsitteet ja määritelmät - Rangaistusmääräys. Viitattu 28.3.2010 * Laki sakon ja rikesakon määräämisestiä (754/2010) Luokka:Rangaistusmenetelmät Luokka:Prosessioikeus
Pukinkulma

Pukinkulma on alue Vaasassa Palosaarentien ja Gerbyntien risteyksessä. Se on saanut nimensä paikalla sijainneesta Bockin olutpanimosta. Panimotoiminta lakkasi 1986, kunnes se aloitettiin vuonna 2014 uudelleen. Alueella on myös muita yrityksiä. == Lähteet == Luokka:Vetokannas
Palontorjunta

Palontorjunta tarkoittaa toimia, joilla pyritään estämään tulipalojen syttyminen ja estämään palon leviämistä. Palontorjuntaa varten on palolaitoksia, joita ylläpitävät yhteiskunnan ohella vapaaehtoiset palokunnat (VPK). Eri kohteisiin, kuten maatiloille, ydinvoimaloihin, yrityksiin, on lainsäädännössä annettu paikallisen palontorjunnan tarpeisiin säädöksiä ja ohjeita. Kodin turvaopas antaa ohjeita muun muassa kodin palontorjuntaan. == Lähteet == == Kirjallisuutta == * Vankilan palontorjunta, 1993, ISBN: 951-47-8058-2 == Aiheesta muualla == *Maatilojen palontorjunta (pdf) *Yritysten päivittäinen palontorjunta (pdf) *Ydinlaitosten palontorjunta *Palontorjunta veneilyssä *
Mari Niskanen

Mari Talvikki Niskanen (s. 6. helmikuuta 1970 Helsinki) on suomalainen entinen kestävyysjuoksija ja taitoluistelija, joka edusti Viipurin Urheilijoita ja Helsingin taitoluisteluklubia. Niskanen juoksi SM-tasolla usean kerran mitaleille; hän saavutti yhteensä viisi, arvokkaimpina puolimaratonin kulta vuonna 2002 ja saman vuoden SM-hallikisojen mestaruus 1 500 metriltä. Lisäksi hän juoksi 5 000 ja 10 000 metrillä pronssille vuonna 2000 ja puolimaratonin pronssille 2004. Suomi–Ruotsi-maaottelussa hän oli mukana kahdesti. Hän ei osallistunut kertaakaan nuorten ja aikuisten arvokisoihin. Taitoluistelussa Niskanen saavutti naisten Pohjoismaiden mestaruuden 1990 ja oli Suomenmestaruuskilpailuissa hopella 1989 ja 1990 sekä pronssilla 1988. Taitoluistelun arvokisoissa Niskanen edusti Suomea MM-kisoissa Pariisi, Ranska 1989 ja Halifax, Kanada 1990. == Lähteet == * Luokka:Suomalaiset kestävyysjuoksijat Luokka:Vuonna 1970 syntyneet Luokka:Elävät henkilöt
Louise Delamere

Louise Delamere (s. 1969) on brittiläinen näyttelijä. Hän tuli tunnetuksi roolistaan Liana televisiosarjassa Syntiset sisaret (2004–2006). Hän on esiintynyt myös muun muassa The Chatterley Affairissa ja Torchwoodin jaksoissa. Delamere syntyi Wallaseyssä, Englannissa, ja opiskeli Glasgow'n Royal Scottish Academy of Music and Dramassa. Hän sai miehensä, näyttelijä Stephen Manganin kanssa pojan lokakuussa 2007. == Aiheesta muualla == * Luokka:Brittiläiset näyttelijät Luokka:Vuonna 1969 syntyneet Luokka:Elävät henkilöt
Sunetra Sarker

Sunetra Sarker Corfield (s. 1973) on brittiläinen näyttelijä. Hänet tunnetaan parhaiten tohtori Zoe Hannan roolista televisiosarjassa Casualty (aiemmalta nimeltään Suomessa Sairaalaelämää), sekä sarjoista Brookside ja Syntiset sisaret. Sarker sai kesäkuussa 2005 miehensä Nick Corfieldin kanssa ensimmäisen lapsensa. Vuonna 2007 hän aloitti pitkäaikaisen roolin Casualty- sarjassa, ja vuonna 2015 Sarker kilpaili Ison-Britannian Strictly Come Dancing -sarjassa, jonka vastine Tanssii tähtien kanssa -sarja on Suomessa. == Aiheesta muualla == * Luokka:Brittiläiset näyttelijät Luokka:Vuonna 1973 syntyneet Luokka:Elävät henkilöt
Cagliarin maakunta

Cagliarin maakunta (, ) oli yksi Italian maakunnista. Vuoden 2017 alusta alkaen sen korvasi Cagliarin metropolikaupunki, joka muodostettiin 17:stä Cagliarin maakunnan kaikkiaan 71 kunnasta. Cagliarin maakunta sijaitsi Sardinian saaren ja autonomisen Sardinian alueen eteläosassa. Maakunnan pinta- ala oli 4 596 km2 ja asukasluku noin 560 000\. Maakunnan pääkaupunki oli Cagliari. == Suurimmat kaupungit == Cagliarin maakunnan väekkäimmät kunnat olivat (31.12.2015): *Cagliari – 154 460 asukasta *Quartu Sant’Elena – 71 125 asukasta *Selargius – 28 975 asukasta *Assemini – 26 686 asukasta *Capoterra – 23 661 asukasta *Sestu – 20 786 asukasta *Monserrato – 20 055 asukasta. == Lähteet == == Aiheesta muualla == *Virallinen sivusto (sardiksi) Luokka:Italian entiset maakunnat *
Stephen Mangan

Stephen Mangan (s. 16. toukokuuta 1968) on brittiläinen näyttelijä. Hänet tunnetaan Guy Secretanin roolista televisiosarjassa Vikatikki. Mangan valmistui Cambridgen yliopistosta ja Royal Academy of Dramatic Artista. Hän on naimisissa näyttelijäkollegansa Louise Delameren kanssa. He saivat ensimmäisen lapsensa, pojan, lokakuussa 2007. Mangan on esiintynyt myös teatterissa ja elokuvissa. Jälkimmäisten joukossa on Festival (2005). == Aiheesta muualla == * Luokka:Brittiläiset näyttelijät Luokka:Vuonna 1972 syntyneet Luokka:Elävät henkilöt
Tamsin Greig

Tamsin Greig (s. 23. helmikuuta 1966) on brittiläinen näyttelijä. Hänet tunnetaan rooleista muiden muassa televisiosarjoissa Kirjava joukko (Fran Katzenjammer) ja Vikatikki (tri Caroline Todd). Hän on myös esittänyt vuodesta 1991 lähtien Debbie Aldridgea radiokuunnelmassa The Archers. Greig on naimisissa näyttelijäkollegansa Richard Leafin kanssa. Greig on myös tunnettu teatterinäyttelijä, joka voitti Laurence Olivier -palkinnon roolistaan näytelmässä Paljon melua tyhjästä. Hän on ollut myös Bafta-ehdokkaana. == Aiheesta muualla == * Luokka:Brittiläiset näyttelijät Luokka:Olivier-palkinnon saajat Luokka:Vuonna 1966 syntyneet Luokka:Elävät henkilöt
Nuoron maakunta

Nuoron maakunta (, ) on maakunta Sardinian alueella Italiassa. Nuoron maakunnan pinta-ala on 5 638 km2 ja asukasluku noin 210 000\. Maakunta muodostuu 74 kunnasta, ja sen pääkaupunki on Nuoro. Nuoron maakunta sijaitsee Sardinian itäosassa. Ogliastran maakunta – pois lukien Seuin kunta, josta tuli osa Etelä-Sardinian maakuntaa – liitettiin Nuoron maakuntaan 1.1.2017. == Suurimmat kunnat == Nuoron maakunnan väekkäimmät kunnat ovat (vakituiset asukkaat 1.1.2017): *Nuoro – 36 900 *Siniscola – 11 537 *Tortolì – 11 059 *Macomer – 10 120. == Lähteet == == Aiheesta muualla == *Virallinen sivusto *
Don Poile

Don Poile (1. kesäkuuta 1932 – 23. helmikuuta 2024) oli kanadalainen jääkiekkoilija. Hänen NHL-seuranaan oli 1950-luvulla Detroit Red Wings. Pitempään hän pelasi WHL-tasolla Edmonton Flyersissa. Poile on vuonna 2005 kuolleen jääkiekkoilijakollegansa Bud Poilen veli. == Lähteet == == Aiheesta muualla == * The Internet Hockey DataBase: Don Poile * NHL Player Search: Don Poile Luokka:Kanadalaiset jääkiekkoilijat Luokka:Vuonna 1932 syntyneet Luokka:Vuonna 2024 kuolleet
Bud Poile

Norman Robert "Bud" Poile (10. helmikuuta 1924 – 4. tammikuuta 2005) oli kanadalainen jääkiekkoilija ja jääkiekkovalmentaja. Hän on kuulunut Hockey Hall of Fameen vuodesta 1990. Hän sai vuonna 1989 Lester Patrick Trophyn. Poilen NHL-seuroina olivat peliuran aikana Toronto Maple Leafs, Chicago Blackhawks, Detroit Red Wings, New York Rangers ja Boston Bruins. Hän vetäytyi vuonna 1954 ja jatkoi valmentajana. Poile kuoli 80-vuotiaana kärsittyään Parkinsonin taudista. Hän veljensä oli jääkiekkoilija Don Poile ja poikansa Nashville Predatorsin General Manager David Poile. == Aiheesta muualla == * The Internet Hockey Database: Bud Poile Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1924 syntyneet Luokka:Vuonna 2005 kuolleet
Rachel Sibner

Rachel Sibner (s. 7. helmikuuta 1991) on yhdysvaltalainen näyttelijä. Hän esiintyi Lisa Zemon roolissa Nickelodeonin Ned's Declassified -ohjelmassa. == Aiheesta muualla == * Luokka:Yhdysvaltalaiset näyttelijät Luokka:Vuonna 1991 syntyneet Luokka:Elävät henkilöt
Devon Werkheiser

Devon Joseph Werkheiser (s. 8. maaliskuuta 1991) on yhdysvaltalainen näyttelijä. Hänet tunnetaan Ned Bigbyn roolista Nickelodeonin televisiosarjassa Ned's Declassified. Hän esiintyi myös televisioelokuvassa Shredderman Rules (2007). Werkheiser syntyi Atlantassa, Georgiassa. Hän on saanut kolme Young Artist Award -ehdokkuutta ja aloittanut nyttemmin myös muusikonuran. == Aiheesta muualla == * Luokka:Yhdysvaltalaiset näyttelijät Luokka:Vuonna 1991 syntyneet Luokka:Elävät henkilöt Luokka:Yhdysvaltalaiset lapsinäyttelijät Devon on tunnettu myös romanttisesta nuorisoelokuvasta nimeltä Love at First Hiccup, jossa näyttelim mm. myös: Scout Taylor- Compton,Tania Verafield ja Ken Luckey.
Prisma (taiteilijaryhmä)

Prisma oli Helsingissä vuonna 1956 perustettu taiteilijaryhmä, jonka jäsenet olivat kiinnostuneita älyllisyydestä, kansainvälisestä modernismista, kirkkaista ja voimakkaista väreistä. Ryhmän muodostamisen tavoitteena oli myös järjestää kattavia yhteisnäyttelyitä kohtuullisin kustannuksin ja tavoittaa yleisön huomio yhteinäisenä rintamana. Taiteen Pikkujättilainen, WSOY 1991 s. 528. Yngve Bäck, Gösta Diehl, Ragnar Ekelund, Torger Enckell, Unto Pusa, Sigrid Schauman ja Sam Vanni olivat ryhmän jäseniä. Yhteisnäyttelyitä ryhmä piti täysilukuisena vuosina 1956–1959, 1961 ja 1963. Ryhmän aktiivisen toiminnan päätyttyä se esiintyi vielä 1970-luvulla. Prisman jäsenet vaikuttivat uuteen taiteilijapolveen taideteoreettisilla julkaisuillaan sekä opetustoiminnalla. ==Tausta== Prisma on nähty vastakohtana kansallista ekspressionismia edustaneelle 1940-luvulla toimineelle Lokakuun ryhmälle. Riitta Konttinen ja Liisa Laajoki, Taiteen sanakirja Otava 2000 s. 348 Toisen maailmansodan jälkeistä Suomen taide-elämää leimasi jaukautuminen kansalliseksi miellettyyn ekspressionismiin ja kansainväliseen modernismiin. Prisman perustajat olivat jo varttuneita taiteilijoita, jotka edustivat modernismin vakiintuneita suuntauksia abstraktista konkretismista impressionisteilta perityvään kolorismiin. Prisma oli kansainvälisesti suuntautunut taiteilijaryhmä, joka järjesti näyttelyitä myös Tukholmassa ja Göteborgissa, Pariisissa, Fuldassa ja Berliinissä, Länsi-Saksassa. ==Katso myös== * Modernismi * Kolorismi * Abstrakti taide == Lähteet == Luokka:Suomalaiset taiteilijaryhmät
Lindsey Shaw

Lindsey Marie Shaw (s. 10. toukokuuta 1989 Lincoln, Nebraska) on yhdysvaltalainen näyttelijä. Hänet tunnetaan Jennifer Moselyn roolista Nickelodeonin televisiosarjassa Ned's Declassified. Hän esiintyi myös tilannekomediassa Aliens in America. Shaw'lla on merkittävä sivurooli tv- sarjassa Valehtelevat viettelijät (Pretty Little Liars) Emilyn tyttöystävänä Paigena. Hän on myös näytellyt Lisa Somersia tv-elokuvassa Teen Spirit, Junea televisiosarjassa Lähiöunelmia. == Aiheesta muualla == * Luokka:Yhdysvaltalaiset näyttelijät Luokka:Vuonna 1989 syntyneet Luokka:Elävät henkilöt
Daniel Curtis Lee

Daniel Curtis Lee (s. 17. toukokuuta 1991) on yhdysvaltalainen näyttelijä. Hänet tunnetaan Simon Nelson-Cookin roolista Nickelodeonin Ned's Declassified -sarjassa. Afroamerikkalainen Lee syntyi Mississippissä. Hän sai vuonna 2007 Young Artist Award -ehdokkuuden. == Aiheesta muualla == * Luokka:Yhdysvaltalaiset näyttelijät Luokka:Vuonna 1991 syntyneet Luokka:Elävät henkilöt Luokka:Yhdysvaltalaiset lapsinäyttelijät
Christian Serratos

Christian Serratos (s. 21. syyskuuta 1990) on yhdysvaltalainen näyttelijä. Hänet tunnetaan muun muassa Rosita Espinosan roolista televisiosarjassa The Walking Dead sekä Angela Weberin roolista Twilight-elokuvasarjassa. ==Nuoruus ja yksityiselämä== Christian Serratos, oikealta nimeltään Christian Bernardi, syntyi Pasadenassa, Kaliforniassa. Hänellä on italialaiset, meksikolaiset ja irlantilaiset sukujuuret. Nuoruudessaan Serratos harrasti tanssia, itsepuolustuslajeja ja taitoluistelua. Näyttelemisen ja taitoluistelun lisäksi Serratos laulaa ja kirjoittaa omaa musiikkiaan. Musiikillisiksi esikuvikseen hän on maininnut Fiona Applen, Dead Kennedysin ja Queenin. Serratos on ollut kasvissyöjä kahdeksanvuotiaasta lähtien ja on tehnyt yhteistyötä PETAn kanssa eläinten oikeuksien puolesta. Marraskuussa 2009 Serratos esiintyi alastomana PETA:n turkisten vastaisen kampanjan mainoksessa. ==Ura== Serratos aloitti näyttelijän uransa toimiessaan mallina Ford Modeling Agencylle. Eileen Ford, jolla oli myös näyttelijäntyöhön keskittynyt osasto, halusi hänen kokeilevan näyttelemistä. Serratos ei aluksi ollut kiinnostunut näyttelemisestä, mutta aloitettuaan hän huomasi pitävänsä siitä. Tunnetuksi hän tuli esiintyessään Suzie Crabgrassinä Nickelodeonin televisiosarjassa Ned’s Declassified, joka alkoi vuonna 2004. Serratos oli ohjelman alkaessa 14-vuotias. Sarja päättyi vuonna 2007. Vuonna 2008 Serratos oli Young Artist -palkintoehdokkaana roolistaan Suziena. Serratos teki valkokangasdebyyttinsä elokuvassa Twilight – Houkutus vuonna 2008. Alun perin Serratos koe-esiintyi Jessica Stanleyn rooliin, mutta luettuaan kirjasarjaa, johon elokuva perustuu, hän muutti mielensä ja koe-esiintyi Angela Weberin rooliin ihastuttuaan lukiessaan hahmoon. Hän sai Young Artist -palkinnon roolistaan elokuvassa. Hän jatkoi roolissa elokuvan jatko-osissa Twilight – Uusikuu (2009), Twilight – Epäilys (2010) ja Twilight – Aamunkoi, osa 1 (2011). Vuodesta 2014 alkaen Serratos on esittänyt Abraham Fordin tyttöystävää, Rosita Espinosaa, televisiosarjassa The Walking Dead. == Filmografia == Vuosi Suomenkielinen nimi Alkuperäinen nimi Rooli Laji Huomioita 2004 Mrs. Marshall Mrs. Marshall Jillian Marshall Lyhytelokuva 2005 Zoey 101 Zoey 101 Tyttö #1 TV-sarja 1 jakso 2006 Cow Belles Cow Belles Heather Perez TV-elokuva Seitsemäs taivas 7th Heaven Vastaanottovirkailija TV-sarja 1 jakso 2007 Hannah Montana Hannah Montana Alexa TV-sarja 1 jakso 2004–2007 Ned’s Declassified Ned's Declassified School Survival Guide Susan ”Suzie” Crabgrass TV-sarja 2008 Twilight – Houkutus Twilight Angela Weber Elokuva 2009 Twilight – Uusikuu The Twilight Saga: New Moon Angela Weber Elokuva 2010 Twilight – Epäilys The Twilight Saga: Eclipse Angela Weber Elokuva 2011 Twilight – Aamunkoi, osa 1 The Twilight Saga: Breaking Dawn part 1 Angela Weber Elokuva 2014–2022 The Walking Dead The Walking Dead Rosita Espinosa TV-sarja ==Lähteet== ==Aiheesta muualla== *Christian Serratos MySpacessa Luokka:Yhdysvaltalaiset näyttelijät Luokka:Vuonna 1990 syntyneet Luokka:Elävät henkilöt
Kyle Swann

Kyle Swann (s. 6. huhtikuuta 1990 Kalifornia, Yhdysvallat) on yhdysvaltalainen näyttelijä. Hänet tunnetaan koulukiusaajan roolista Nickelodeonin Ned's Declassified -sarjassa. Swann on kotoisin Kalifornian osavaltiosta. == Aiheesta muualla == * Luokka:Yhdysvaltalaiset näyttelijät Luokka:Vuonna 1990 syntyneet Luokka:Elävät henkilöt
Peter Milward

Peter Milward (12. lokakuuta 1925Genesis of an Octogenarian Peter Milward's autobiography (2008); accessed 4 November 2011. – 16. elokuuta 2017) oli brittiläinen kirjallisuudentutkija. Hän lähti Japaniin vuonna 1954 ja aloitti työskentelyn Sophia-yliopistossa Tokiossa vuonna 1962. Milward suoritti opintojaan sekä Britanniassa (mm. Oxfordissa) että Japanissa. Milward liittyi jesuiittoihin vuonna 1943 ja sai pappisvihkimyksen 1960. Hänet tunnettiin varsinkin renessanssikirjallisuuden ja Shakespearen tuntijana. Hän julkaisi lukuisia kirjoja eri aiheista. == Lähteet == == Aiheesta muualla == * The Peter Milward Homepage Luokka:Kirjallisuudentutkijat Luokka:Brittiläiset tieteilijät Luokka:Brittiläiset papit Luokka:Vuonna 1925 syntyneet Luokka:Vuonna 2017 kuolleet
Mikko Sokero

Mikko Juhani Sokero on suomalainen kustantaja, kirjailija, toimittaja ja liikemies. Sokero on kirjoittanut Jorma Aulan kanssa kaksi kirjaa matkustajalaiva Estonian uppoamisesta. Ensimmäinen kirja Taistelu elämästä ilmestyi 1994 myös ruotsinkielisenä versiona nimellä En kamp för livet. Toinen Estonia-kirja oli Se uppoaa joka yö. Vuosina 1999-2000 Sokero työskenteli puolen vuoden ajan Suomi24-nettiportaalin päätoimittajana. Sieltä hän palasi Aller-kustantamoon uusmediasta vastaavaksi päälliköksi.https://www.marmai.fi/uutiset/sokero-takaisin- allerille/52d73f1b-ab57-3e0f-afd2-42d319f01451 Hän on työskennellyt Allerin kustantaman OHO-viikkolehden päätoimittajana.OHO!-lehden ex-päätoimittajalle iso vankeustuomio valeryöstöstä, Iltasanomat 23.3.2012 Hän oli Radio Ravun päätoimittaja vuoteen 2015 ja siirtyi sen jälkeen omaan viestintäalan yritykseen.Atte Pekkola Radio Ravun päätoimittajaksi, Lapin kansa 25.5.2015 Vuodet 2007–2012 hän toimi Ilmailu-lehden vastaavana päätoimittajana ja lisäksi hän on toiminut Suomen Ilmailuliiton viestintäpäällikkönä. Sokerolla on lentolupakirja. Sokero toimii helsinkiläisen Oy Editore Ab:n kustantaman Kellolehden kustantajana. Kellolehden Suomen, Ruotsin (Klocktidningen), Tanskan (Urmagasinet) ja Saksan (Das Uhrenmagazin Tick Tack) versioiden päätoimittaja on Tom Holmberg. Sokero pidätettiin vuonna 2011 epäiltynä Hietalahden kauppahallissa toimivan arvokelloliikkeen ryöstön järjestämisestä.Näin päätoimittajan lavastama ryöstö eteni, Iltalehti 21.12.2011 Maaliskuussa 2012 Helsingin käräjäoikeus tuomitsi hänet kahdeksi ja puoleksi vuodeksi vankeuteen kahdesta törkeästä petoksesta ja huumausaineeksi luokiteltavan Subutexin käyttörikoksesta.Kova tuomio kelloryöstön lavastamisesta, Iltalehti 23.3.2012Ex-päätoimittajalle 2,5 vuoden tuomio valeryöstöstä marmai 26.3.2012, päivitetty 4.2.2016 Sokero tuomittiin vuonna 2018 törkeästä rahanpesusta vuodeksi ehdolliseen vankeuteen ja tuomio sai lainvoiman huhtikuussa 2021. ==Lähteet== Luokka:Suomalaiset päätoimittajat Luokka:Vuonna 1969 syntyneet Luokka:Elävät henkilöt
Risto Lehtinen

Risto Tapani Lehtinen (lempinimeltään Eebo) on suomalainen muusikko, joka oli Popedan basistina yhtyeestä lähteneen Ilari Ainialan jälkeen kesästä 1979 alkuvuoteen 1981. Lehtinen on ollut myös säveltämässä Popedan kappaleita, joista tunnetuin lienee ”Da da”. Lehtinen oli alun perin Popedan roudari. == Diskografia == === Popeda-albumit === * Raswaa koneeseen! (1980) * Hullut koirat (1981) === Popeda-singlet === * Huummetta / Kouluun (PIS 033, 1979) * Mörri Möykky / Bebobbahobbin' (PIS 057, 1980) Luokka:Suomalaiset basistit Luokka:Suomalaiset rockmuusikot Luokka:Popedan jäsenet Luokka:Syntymävuosi puuttuu Luokka:Elävät henkilöt
Miehikkälän Vilkas

Miehikkälän Vilkas (MiVi) on miehikkäläläinen urheiluseura, joka on perustettu vuonna 1921. Seuran tunnetuimpia urheilijoita ovat Mikko Husu, joka voitti kultaa maastohiihdon viestissä hiihdon maailmanmestaruuskilpailuissa 1935 Vysoké Tatryssa sekä Eeva Ruoppa, joka voitti pronssia maastohiihdon viesteissä 1960 Squaw Valleyn olympialaisissa ja hiihdon maailmanmestaruuskilpailuissa 1962 Zakopanessa. Yleisurheilussa 1920- ja 30-lukujen kestävyysjuoksija Eljas Suoknuuti saavutti useita SM-mitaleja seuralleen. == Alaosastot == Seuralla on seuraavat alaosastot: *Kisaveikot *Muurolan Vesa *Muurikkalan Kaiku *Pitkäkosken Kisailijat *Saivikkalan Kiisto *Salonpojat *Suurmiehikkälän Kilpi Saivikkalan Kiisto omistaa vuonna 1962 perustetun Myllylammen Lavan, joka sijaitsee muutaman kilometrin päässä Miehikkälän keskustasta, ja sen yhteydessä olevan mökin. Lavalla järjestetään muun muassa juhannustansseja. == Pesäpallo == MiVin pesäpallojoukkue pelaa Haminan Palloilijoiden järjestämää Etelä-Kymenlaakson Kyläsarjaa. == Lähteet == *http://mivi.suntuubi.com *http://www.tanssi.net/fi/p/3n.html *http://www.miehikkala.fi/index.php?&id;=550 === Viitteet === Luokka:Suomalaiset urheilun yleisseurat Luokka:Miehikkälä Luokka:Vuonna 1921 perustetut urheiluseurat
Bob Wareing

Robert Nelson "Bob" Wareing (20. elokuuta 1930 – 1. toukokuuta 2015) oli brittiläinen poliitikko. Wareing istui maansa parlamentin jäsenenä Liverpool West Derbyn vaalipiiristä vuodesta 1983. Hän kuului vuoteen 2007 saakka Työväenpuolueeseen, mutta toimi sen jälkeen sitoutumattomana vuoteen 2010. ==Lähteet== Luokka:Brittiläiset poliitikot Luokka:Vuonna 1930 syntyneet Luokka:Vuonna 2015 kuolleet